Константин Величков
VI. Светлей морето…

chitanka.info

Светлей морето, гладко кат стъкло,

и тихо в чудний блясък на зарите

кат лебед бял с разтворено крило

се лъзга ладията по вълните.

Кой знай, така кат плува, някой път

ще духне буйно вихър страховити

и с скъсани платна, с мачти разбити

ще я захвърли нейде на брегът.

Ще мине време. Тъй в зари увита,

ще минва ладия оттамо пак,

но нивга може би не ще попита

край нея проходящия моряк

за ладьята, от бурята разбита,

коя печално гний на пустий бряг.

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.